
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

363. Τροποποίηση και συμπλήρωση του Π.Δ. 56/1976 «περί της 
συνθέσεως και συγκροτήσεως των Διοικήσεων των Ποδο¬ 
σφαιρικών Ενώσεων και της Ελληνικής Ποδοσφαιρικής Ομο¬ 
σπονδίας κ.λπ.» (ΦΕΚ 17/31.1.1976, τ.Α’), όπως αυτό 


τροποποιήθηκε το υπ’ αρ. 417/1985 Προεδρικό Διάταγμα 
(ΦΕΚ 145/30.8.1985, τ.Α') . 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Διεθνούς Συμβάσεως των Αθη¬ 
νών 1974 και του Πρωτοκόλλου αυτής 1976 σχετικά με τη θα¬ 
λάσσια μεταφορά επιβατών και των αποσκευών τους.2 

Ανακοίνωση για τη θέση σε ισχύ της Διεθνούς Σύμβασης για τον πε¬ 
ριορισμό της ευθύνης για ναυτικές απαιτήσεις, Λονδίνου, 19 Νο¬ 
εμβρίου 1976. 3 

Ανακοίνωση για τη θέση σε ισχύ ως προς τη χώρα μας της Ευρω¬ 
παϊκής Σύμβασης για.την πρόληψη των βασανιστηρίων και της 
απάνθρωπης ή ταπεινωτικής μεταχείρισης ή τιμωρίας. (Στρα¬ 
σβούργο, 26.11.87). 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 363 
Τροποποίηση και συμπλήρωση του Π.Δ. 56/1976 «περί της συνθέ¬ 
σεως και συγκροτήσεως των Διοικήσεων των Ποδοσφαιρικών Ενώ¬ 
σεων και της Ελληνικής Ποδοσφαιρικής Ομοσπονδίας κ.λπ.» (ΦΕΚ 
17/31.1.1976, τ.Α’), όπως αυτό τροποποιήθηκε το υπ’ αρ. 417/ 
1985 Προεδρικό Διάταγμα (ΦΕΚ 145/30.8.1985, τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 51, 65 παράγραφος 4 και 78 παράγρα¬ 
φοι 3 και 4 του Ν. 1958/1991 (ΦΕΚ 122 Α') «Τμήματα Αμειβομένων 
Αθλητών-Αθλητικές ανώνυμες εταιρίες και άλλες διατάξεις». 

β) Τις διατάξεις του άρθρου 1, παράγραφος 6 του Ν. 75/1975 
(ΦΕΚ 138) «περί οργανώσεως του εξωσχολικού αθλητισμού και ρυθμί- 
σεως συναφών θεμάτων». 

γ) Την υπ’ αρ. 526/1991 γνωμοδότηση του Συμβουλίου της Επι¬ 
κράτειας με πρόταση της Υπουργού Πολιτισμού, αποφασίζουμε: 

Άρθρο 1 

1. Οι περιπτώσεις α' και β’ του άρθρου 1 του Π.Δ. 56/1976 αντικα¬ 
θίσταται ως εξής: 

«α. Ιδρύτριες ενώσεις: Ως ιδρύτριες ενώσεις θεωρούνται οι ενώσεις 
Αθηνών, Πειραιώς, Μακεδονίας και η Ένωση Ποδοσφαιρικών Ανωνύ¬ 


μων Εταιρειών (ΕΠΑΕ). 

β. Ενώσεις Α' κατηγορίας είναι αυτές που έχουν ένα (1) τουλάχιστον 
σωματείο στην Α' εθνική κατηγορία και τριάντα (30), τουλάχιστον σω¬ 
ματεία ή σαράντα πέντε (45) σωματεία από τα οποία δώδεκα (12) του¬ 
λάχιστον, στην εθνική ερασιτεχνική ή Α' ερασιτεχνική κατηγορία, κα¬ 
θώς και η Ομοσπονδία Διαιτητών Ποδοσφαίρου Ελλάδος (ΟΔΠΕ)». 

2. Στο τέλος της περίπτωσης ε' του άρθρου 1 του ίδιου ως άνω Προε¬ 
δρικού Διατάγματος, όπως αυτή προστέθηκε με το άρθρο 2 του Π.Δ. 
417/1985, προστίθεται εδάφιο που έχει ως ακολούθως: 

«Στον αριθμό των σωματείων του παρόντος άρθρου δεν υπολογίζο¬ 
νται τα σωματεία που δεν μετέσχον στο αμέσως προηγούμενο πρωτά¬ 
θλημα της ένωσης ή δεν μετέχουν σ’ αυτό που διεξάγεται κατά τη σύ¬ 
γκληση της Γ.Σ.». 

Άρθρο 2 

Το άρθρο 2 του ίδιου ως άνω Προεδρικού Διατάγματος όπως αυτό 
τροποποιήθηκε με το άρθρο 3 του Π.Δ. 417/1985, αντικαθίσταται ως 
ακολούθως: 

«Άρθρο 2 

Διοικητικό Συμβούλιο ΕΠΟ 

1. Το Διοικητικό Συμβούλιο (Δ.Σ.) της ΕΠΟ, αποτελείται από είκοσι 
εννέα (29) μέλη ως ακολούθως: 

α) Πέντε (5) αντιπρόσωποι της Ένωσης Ποδοσφαιρικών Ανωνύμων 
Εταιρειών (ΕΠΑΕ), μεταξύ των οποίων ο Πρόεδρος του Δ.Σ. αυτής ως 
Α' αντιπρόεδρος του Δ.Σ. της ΕΠΟ. 

β) Δύο (2) αντιπρόσωποι της Ένωσης Ποδοσφαιρικών Σωματείων 
(ΕΗΣ) Αθηνών 

γ) Δύο (2) αντιπρόσωποι της ΕΠΣ Πειραιώς 

δ) Δύο (2) (αντιπρόσωποι της ΕΠΣ Μακεδονίας 

ε) Ένας (1) αντιπρόσωπος των ΕΠΣ Κορινθίας, Λακωνίας και Αργο¬ 
λίδας 

στ) Ένας (1) αντιπρόσωπος των ΕΠΣ Μεσσηνίας, Αρκαδίας, Ζακύν¬ 
θου και Κεφαλληνίας-Ιθάκης 

ζ) Ένας (1) αντιπρόσωπος των ΕΠΣ Ηλείας, Πατρών, Αιτωλοακαρ¬ 
νανίας και Άρτας 

η) Ένας (1) αντιπρόσωπος των ΕΠΣ Ιωαννίνων, Κέρκυρας, Θε¬ 
σπρωτίας και Πρέβεζας 

θ) Ένας (1) αντιπρόσωπος των ΕΠΣ Φωκίδας, Βοιωτίας και Εύ¬ 
βοιας 

ι) Ένας (1) (αντιπρόσωπος των ΕΠΣ Καρδίτσας, Φθιώτιδας, Θεσσα¬ 
λίας (Βόλου) και Ευρυτανίας 

ια) Ένας (1) (αντιπρόσωπος των ΕΠΣ Λάρισας, Τρικάλων, Γρεβενών 
και Καστοριάς 

ιβ) Ένας (1) αντιπρόσωπος των ΕΠΣ Κοζάνης, Φλώρινας και Πέλ¬ 
λας 

ιγ) Ένας (1) αντιπρόσωπος των ΕΠΣ Κεντρικής Μακεδονίας, Κιλ¬ 
κίς, Πιερίας και Χαλκιδικής 

ιδ) Ένας (1) αντιπρόσωπος των ΕΠΣ Σερρών, Δράμας και Καβάλας 













1866 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ιε) Ένας (1) (αντιπρόσωπος των ΕΠΣ Ξάνθης, Θράκης και Έβρου 

ιστ) Ένας (1) (αντιπρόσωπος των ΕΠΣ περιοχής Κρήτης, (Ηρα¬ 
κλείου, Χανιών, Ρέθυμνου και Λασιθίου) 

ιζ) Ένας (1) αντιπρόσωπος των ΕΠΣ Δωδεκανήσου, Χίου, Λέσβου, 
Σάμου και Κυκλάδων 

ιη) Ένας (1) (αντιπρόσωπος της Ομοσπονδίας Διαιτητών Ποδοσφαί¬ 
ρου Ελλάδος (ΟΔΠΕ) 

ιθ) Τέσσερις (4) γενικοί αντιπρόσωποι, εκλεγόμενοι κατά το άρθρο 7 
του παρόντος». 

Άρθρο 3 

Στο τέλος της παραγράφου 1 του άρθρου 5 του ίδιου ως άνω Προε¬ 
δρικού Διατάγματος, προστίθεται εδάφιο που έχει ως ακολούθως: 
«Εξαιρούνται οι γενικοί αντιπρόσωποι». 

Άρθρο 4 

Στο άρθρο 7 του ίδιου ως άνω Προεδρικού Διατάγματος προστίθεται 
παράγραφος 6 που έχει ως ακολούθως: 

«6. Στις εργασίες της Γ.Σ. μετέχουν και οι υποψήφιοι για το αξίωμα 
του μέλους του Δ.Σ. με δικαίωμα λόγου». 

Άρθρο 5 

Η παράγραφος 1 του άρθρου 10 του ίδιου ως άνω Προεδρικού Δια¬ 
τάγματος, αντικαθίσταται ως ακολούθως: 

«1. Οι αρχαιρεσίες για την ανάδειξη των οργάνων διοίκησης της 
ΕΠΟ διενεργούνται μέσα στο τρίτο δεκαήμερο του μηνός Αυγούστου 
του έτους, κατά το οποίο πρέπει να διεξαχθούν αυτές και δεν επηρεάζο¬ 
νται από τυχόν έλλειψη οσωνδήποτε μελών του απερχόμενου Δ.Σ., εφό¬ 
σον η έλλειψη αυτή σημειώνεται μετά την προκήρυξη των αρχαιρεσιών. 
Στην περίπτωση αυτή και για την ολοκλήρωση των εκλογικών διαδικα¬ 
σιών το Δ.Σ. θεωρείται ότι έχει νόμιμη συγκρότηση και λειτουργία με τα 
εναπομείναντα μέλη, εφόσον αυτά είναι τουλάχιστον τρία (3), καθήκο¬ 
ντα δε προέδρου εν ελλείψει αυτού ασκεί ο αρχαιότερος των συμβούλων 
και μεταξύ ίσης αρχαιότητας, ο μεγαλύτερος στην ηλικία». 

Άρθρο 6 

Η παράγραφος 2 του άρθρου 11 του ίδιου ως άνω Προεδρικού Δια¬ 
τάγματος αντικαθίσταται ως ακολούθως: 

«2. Ένωση Γ' κατηγορίας αποκτά το δικαίωμα ψήφου καθώς και 
της υπόδειξης υποψηφίου, για την εκλογή διοικήσεως της ΕΠΟ μετά 
παρέλευση διετίας από την εγγραφή της στη δύναμη της ΕΠΟ*. 

Άρθρο 7 

Το άρθρο 13 του ίδιου ως άνω Προεδρικού Διατάγματος αντικαθί¬ 
σταται ως εξής: 

«Άρθρο 13 

Υποψήφιοι για την εκλογή στο Δ.Σ. της ΕΠΟ 

1. Για την εκλογή των υπό στοιχεία α’ έως και ιη' του άρθρου 2 του 
παρόντος μελών του Δ.Σ. της ΕΠ0 κάθε ιδρύτρια ένωση υποδεικνύει 
δύο (2) υποψηφίους ως τακτικά μέλη και δύο (2) υποψηφίους ως ανα¬ 
πληρωματικά μέλη, κάθε δε ένωση από τις λοιπές υποδεικνύει ένα υπο¬ 
ψήφιο ως τακτικό μέλος και ένα υποψήφιο ως αναπληρωματικό μέλος. 
Ειδικά η Ένωση Ποδοσφαιρικών Ανωνύμων Εταιρειών (ΕΠΑΕ) υπο¬ 
δεικνύει τέσσερις (4) υποψηφίους ως τακτικά μέλη και τέσσερις (4) υπο¬ 
ψηφίους ως αναπληρωματικά μέλη, η δε ΟΔΠΕ υποδεικνύει πέντε (5) 
υποψηφίους, σύμφωνα με τους ορισμούς της παραγράφου 6 του άρθρου 
65 του Ν. 1958/1991, από τους οποίους εκλέγεται ένας (1) ως τα¬ 
κτικό μέλος, ο δε δεύτερος σε σταυρούς προτίμησης ως αναπληρωμα¬ 
τικό μέλος. Σε περίπτωση μη υπόδειξης υποψηφίου από κάποια ένωση 
αυτόν υποδεικνύει υποχρεωτικά το Δ.Σ. της ΕΠΟ. 

2. Για την εκλογή των υπό στοιχεία ιθ’ του άρθρου 2 του παρόντος 
μελών του Δ.Σ. της ΕΠΟ υποβάλλονται υποψηφιότητες μόνο από τους 
προέδρους των Δ.Σ. των ΕΠΣ-μελών της ΕΠΟ, εφόσον αυτοί το επιθυ¬ 
μούν. 

3. Όλοι οι υποδεικνυόμενοι ως υποψήφιοι, εξαιρουμένων αυτών που 
υποδεικνύονται από τις ιδρύτριες ενώσεις καθώς και των υποψηφίων ως 
γενικών αντιπροσώπων, πρέπει να είναι κάτοικοι περιοχή Αττικής. 

4. Απαγορεύεται η υπόδειξη μέλους της Γ.Σ. της ΕΠΟ ως υποψη¬ 
φίου. 

5. Η υπόδειξη υποψηφίων ή η υποβολή υποψηφιοτήτων γίνεται εγ¬ 


γράφους, δέκα πέντε (15) τουλάχιστον ημέρες πριν τη συνερχόμενη για 
την εκλογή της διοίκησης Γενική Συνέλευση. 

6. Η διοίκηση της ΕΠΟ, ανακηρύσσει τους υποψηφίους για την 
εκλογή πέντε (5) τουλάχιστον ημέρες, πριν τη Γενική Συνέλευση. Από 
τους ανακηρυχθέντες ως υποψηφίους, καταρτίζεται το ψηφοδέλτιο της 
εκλογής, το οποίο περιλαμβάνει: 

α) Τα ονοματεπώνυμα των κατά περιοχή ενώσεων υποψηφίων κατά 
αλφαβητική σειρά ως τακτικών μελών του Δ.Σ. και ξεχωριστά των υπο¬ 
ψηφίων αναπληρωματικών μελών αυτού, και 

β) Τα ονοματεπώνυμα των υποψηφίων γενικών αντιπροσώπων σε 
ιδιαίτερη στήλη αυτού. 

7. Κατά την ψηφοφορία σημειώνονται επί του ψηφοδελτίου με σταυρό 
προτίμησης, ισάριθμοι υποψήφιοι προς τον αριθμό των αιρετών μελών 
της διοίκησης καθώς και ισάριθμοι αναπληρωματικοί. Ειδικά για την 
εκλογή των γενικών αντιπροσώπων σημειώνονται επί του ψηφοδελτίου 
με σταυρό προτίμησης τέσσερις (4) υποψήφιοι. Ψηφοδέλτιο που φέρει 
μικρότερο ή μεγαλύτερο αριθμό σταυρών προτίμησης λογίζεται άκυρο. 

8. Μετά τη διαλογή των ψηφοδελτίων, η Εφορευτική Επιτροπή ανα- 
κηρύσσει επιτυχόντες, ως προς μεν τους υποψηφίους ως τακτικά μέλη 
τους λαβόντες την απόλυτη πλειοψηφία, ως προς δε τους υποψηφίους 
ως αναπληρωματικά μέλη τους λαβόντες σχετική πλειοψηφία. Σε περί¬ 
πτωση ισοψηφίας ενεργείται από την Εφορευτική Επιτροπή κλήρωση 
παρουσία και του προέδρου της Γ.Σ.». 

Άρθρο 8 

Η παράγραφος 1 του άρθρου 16 του ίδιου ως άνω Προεδρικού Δια¬ 
τάγματος αντικαθίσταται ως ακολούθως: 

«1. Μέσα σε οκτώ (8) ημέρες από την ημέρα της εκλογής συνέρχεται 
καλούμενο από τον Α' αντιπρόεδρο, το νέο Διοικητικό Συμβούλιο και με 
μυστική ψηφοφορία συγκροτείται σε σώμα εκλέγον μεταξύ των μελών 
αυτού, εξαιρουμένων των γενικών αντιπροσώπων καθώς και των με¬ 
λών αυτού που προέρχονται από την ΕΠΑΕ και την ΟΔΠΕ τον πρόεδρο, 
τους Β’ και Γ' αντιπροέδρους, το Γενικό Γραμματέα, τον αναπληρωτή 
Γενικό Γραμματέα, τον Ταμία και τον αναπληρωτή Ταμία αυτού. Στην 
ίδια συνεδρίαση ορίζονται και οι πρόεδροι των επιτροπών». 

Άρθρο 9 

Το άρθρο 17 του ίδιου ως άνω Προεδρικού Διατάγματος αντικαθί¬ 
σταται ως ακολούθως: 

«Άρθρο 17 

1. Στην ΕΠΟ λειτουργεί υποχρεωτικά Εκτελεστική Επιτροπή 
(Ε.Ε.), η οποία αποτελείται από δέκα τρία (13) μέλη ως εξής: 

α) Από τους πρόεδρο, Α’, Β' και Ρ αντιπροέδρους, το Γ ενικό Γ ραμ¬ 
ματέα, τον αναπληρωτή Γενικό Γραμματέα, τον Ταμία, τον αναπλη¬ 
ρωτή Ταμία και τον αντιπρόσωπο της ΟΔΠΕ στο Δ.Σ. της ΕΠΟ. 

β) Από τέσσερα (4) μέλη του Δ.Σ. της ΕΠΟ εκλεγόμενα από αυτό με 
μυστική ψηφοφορία το ένα από τα οποία προέρχεται υποχρεωτικά από 
τους αντιπροσώπους του Επαγγελματικού Ποδοσφαίρου, εξαιρούμενων 
των γενικών αντιπροσώπων. 

2. Η Ε.Ε. συνεδριάζει υποχρεωτικά μία φορά την εβδομάδα παρό¬ 
ντων, τουλάχιστον, εννέα (9) μελών της, στην αρμοδιότητα δε αυτής 
υπάγονται τα εξής θέματα: 

α) Ο ορισμός των γηπέδων των αγώνων αρμοδιότητας της ΕΠΟ. 

β) Ο ορισμός των παρατηρητών των αγώνων αρμοδιότητας της 
ΕΠΟ. 

γ) Η κατακύρωση των αποτελεσμάτων των αγώνων αρμοδιότητας 
της ΕΠΟ. 

δ) Η μέριμνα και απόφαση για όλα τα θέματα που έχουν σχέση με την 
εκτέλεση του αγωνιστικού προγράμματος των πρωταθλημάτων ως και 
τα προκύπτοντα κατά την τέλεση των πάσης φύσεως αγώνων (επισή¬ 
μων ή φιλικών), αρμοδιότητας της ΕΠΟ, εφόσον αυτά δεν έχουν ανατε¬ 
θεί στην αρμοδιότητα άλλου οργάνου της, καθώς και για τά τρέχοντα 
οικονομικής φύσης θέματα 

ε) Κάθε άλλο θέμα που ανατίθεται σ’ αυτήν από το Δ.Σ. της ΕΠΟ, 

στ) Σε όλως εξαιρετικές και επείγουσες περιπτώσεις, η άσκηση κάθε 
αρμοδιότητας του Δ.Σ. Στην περίπτωση αυτή υποχρεούται να υποβάλ¬ 
λει την απόφαση στην οποία πρέπει να αιτιολογείται πλήρως το εξαιρε¬ 
τικό και επείγον της περιπτώσεως στο Δ.Σ. στην πρώτη συνεδρίαση αυ¬ 
τού για επικύρωση. Σε περίπτωση μη εγκρίσεως από το Δ.Σ. της από¬ 
φασης αυτής, αυτή αποβάλει την ισχύ της για τον εφεξής χρόνο. 

3. Η ολομέλεια του Δ.Σ. συνεδριάζει, τουλάχιστον μία φορά το μήνα 
και αποφασίζει για όλα τα θέματα αρμοδιότητάς του. Την εβδομάδα συ- 
νεδριάσεως του Δ.Σ. δεν μπορεί να συνεδριάζει η Ε.Ε., οπότε για τα θέ¬ 
ματα αυτής αποφασίζει η ολομέλεια του Δ.Σ. 

Άρθρο 10 

Τελικές - Μεταβατικές ρυθμίσεις 

1. Κατά την πρώτη εφαρμογή του παρόντος: 

α) Οι προθεσμίες των παραγράφων 5 και 6 του άρθρου 13 του Π.Δ. 
56/1976 όπως αυτό αντικαθίσταται με το άρθρο 7 του παρόντος συντέ- 
μνονται στο ήμισυ, του, τυχόν κλάσματος μη υπολογιζομένου. Σε περί¬ 
πτωση έλλειψης του Δ.Σ. ή παράλειψης αυτού την υπόδειξη ή ανακή¬ 
ρυξη των υποψηφίων που προβλέπονται από τις ανωτέρω διατάξεις διε¬ 
νεργεί η Εφορευτική Επιτροπή μη ισχυουσών των προθεσμιών των δια¬ 
τάξεων αυτών. 

β) Οι προθεσμίες σύγκλησης των Γ.Σ. της ΕΠΟ και της ΟΔΠΕ, σύμ¬ 
φωνα με τα καταστατικά τους συντέμνονται στο ήμισυ. Προσκλήσεις 
των ανωτέρω Γ.Σ. γενόμενες πριν την δημοσίευση του παρόντος θεω¬ 
ρούνται νόμιμες. 

2. Υποψηφιότητα για την εκλογή τους από τη Γ.Σ. της ΟΔΠ ως υπο¬ 
ψηφίων για το Δ.Σ. και τα όργανα διαιτησίας της ΕΠΟ, κατ’ εφαρμογή 
του άρθρου 65, παράγραφος 6 του Ν. 1958/1991 έχουν όσοι από τους 
μη εν ενεργεία διαιτητές το επιθυμούν, εφόσον έχουν τα τυπικά προσό¬ 
ντα της παραγράφου 3 του άρθρου 67 του Ν. 1958/1991 δεν είναι 
μέλη του Δ.Σ. συνδέσμου διαιτητών ή της ΟΔΠΕ και στο πρόσωπό τους 
δεν συντρέχει κώλυμα από τα αναφερόμενα στην παράγραφο 5 του άρ¬ 
θρου 39 του ίδιου ως άνω νόμου. Δεν αποτελεί κώλυμα υποβολής υπο¬ 
ψηφιότητας η, τυχόν, συμμετοχή του υποψηφίου σε όργανα ή επιτροπές 
διαιτησίας της ΕΠΟ ή ένωσης-μέλους αυτής. Κατά τα λοιπά εφαρμόζο¬ 
νται ανάλογα οι διατάξεις των παραγράφων 7 και 8 του άρθρου 13, κα¬ 
θώς και του άρθρου 15 του Π.Δ. 56/1976, όπως αυτό τροποποιείται 
με τις διατάξεις του παρόντος. 

3. Αρχαιρεσίες διεξαχθείσες ήδη στην ΟΔΠΕ για την εκλογή των 
υποψηφίων για το Δ.Σ. και τα όργανα διαιτησίας της ΕΠΟ, κατ’ εφαρ¬ 
μογή του άρθρου 65 παράγραφος 6 του Ν. 1958/1991 θεωρούνται νό¬ 
μιμες φόσον έγιναν σύμφωνα με τους ορισμούς των διατάξεων της προη¬ 
γούμενης παραγράφου. 

Στην Υπουργό Πολιτισμού, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Αυγούστου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΑΝΑ ΚΟΙΝΩΣ ΕΙΣ 

( 2 ) 

Ανακοίνωση για τη θέση σε ισχύ της Διεθνούς Συμβάσεως των Αθηνών 

1974 και του Πρωτοκόλλου αυτής 1976 σχετικά με τη θαλάσσια 

μεταφορά επιβατών και των αποσκευών τους. 

Το Υπουργείο Εξωτερικών ανακοινώνει ότι στις 3 Ιουλίου 1991 
έλαβε χώρα η κατάθεση στον Γενικό Γραμματέα του Ι.Μ.Ο. στο Λον¬ 
δίνο, του εγγράφου επικυρώσεως από τη χώρα μας της Διεθνούς Σύμ¬ 
βασης των Αθηνών σχετικά με τη θαλάσσια μεταφορά επιβατών και 
των αποσκευών τους, η οποία υπογράφηκε στην Αθήνα στις 13 Δεκεμ¬ 


βρίου 1974, και του Πρωτοκόλλου της Σύμβασης των Αθηνών σχετικά 
με τη θαλάσσια μεταφορά επιβατών και των αποσκευών τους που υπο¬ 
γράφηκε στο Λονδίνο στις 19 Νοεμβρίου 1976. 

Τα παραπάνω συμβατικά κείμενα, τα οποία κυρώθηκαν από τη 
χώρα μας με τον υπ’ αριθ. 1922/1991 Νόμο που δημοσιεύθηκε στο 15 
Φύλλο της Εφημερίδας της Κυβερνήσεως τεύχος Α’ της 15ης Φε¬ 
βρουάριου 1991, θα τεθούν σε ισχύ, σύμφωνα με τις διατάξεις των άρ¬ 
θρων 24 της Σύμβασης και IV του Πρωτοκόλλου, την 1η Οκτωβρίου 
1991. 

Αθήνα, 5 Αυγούστου 1991 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

-ψ- 

(3) 

Ανακοίνωση για τη θέση σε ισχύ της Διεθνούς Σύμβασης για τον περιο¬ 
ρισμό της ευθύνης για ναυτικές απαιτήσεις, Λονδίνου, 19 Νοεμβρίου 
1976. 

Το Υπουργείο Εξωτερικών ανακοινώνει ότι στις 3 Ιουλίου 1991 
έλαβε χώρα η κατάθεση στον Γενικό Γραμματέα του Ι.Μ.Ο. στο Λον¬ 
δίνο, του εγγράφου επικυρώσεως από τη χώρα μας της Διεθνούς Σύμ¬ 
βασης για τον περιορισμό της ευθύνης για ναυτικές απαιτήσεις, η οποία 
υπογράφηκε στο Λονδίνο στις 19 Νοεμβρίου 1976. 

Η παραπάνω Σύμβαση, η οποία επικυρώθηκε από τη Χώρα μας με 
τον 1923/1991 Νόμο, που δημοσιεύθηκε στο 13 Φύλλο της Εφημερί¬ 
δας της Κυβερνήσεως, τεύχος Α' της 14 Φεβρουάριου 1991, θα τεθεί 
σε ισχύ, σύμφωνα με τη διάταξη του άρθρου 17 αυτής, την 1 Νοεμβρίου 

1991. 

Αθήνα, 5 Αυγούστου 1991 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


Ανακοίνωση για τη θέση σε ισχύ ως προς τη χώρα μας της Ευρωπαϊκής 
Σύμβασης για την πρόληψη των βασανιστηρίων και της απάνθρω¬ 
πης ή ταπεινωτικής μεταχείρισης ή τιμωρίας. (Στρασβούργο, 
26.11.87). 

Το Υπουργείο Εξωτερικών ανακοινώνει ότι στις 2 Αυγούστου 1991 
έλαβε χώρα στο Στρασβούργο η κατάθεση στον Γενικό Γραμματέα του 
Συμβουλίου της Ευρώπης του εγγράφου επικυρώσεως από τη χώρα 
μας της 126 Ευρωπαϊκής Συμβάσεως για την πρόληψη των βασανι¬ 
στηρίων και της απάνθρωπης ή ταπεινωτικής μεταχείρισης ή τιμωρίας, 
η οποία υπεγράφη στο Στρασβούργο στις 26 Νοεμβρίου 1987. 

Η παραπάνω Σύμβαση, η οποία επικυρώθηκε με τον 1949/1991 
Νόμο, που δημοσιεύθηκε στο 83 Φύλλο της Εφημερίδας της Κυβερνή¬ 
σεως, τεύχος Α' της 31 Μαΐου 1991, θα τεθεί σε ισχύ ως προς τη χώρα 
μας, σύμφωνα με τη διάταξη του άρθρου 19 παρ. 2 αυτής, την 1 Δεκεμ¬ 
βρίου 1991. 

Αθήνα, 5 Αυγούστου 1991 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 




ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

! 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 





* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 ' 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή-της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

- » 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














